อยากสอบว่า ตอนเด็กเคยโดนน้ำจากปืนฉีดน้ำฉีดเข้าหูแล้วหูอักเสบ ก็ทำการรักษา แต่หลังจากอาการอักเสบหาย ก็ไม่สามารถแคะหูได้เพราะจะรู้สึกปวดตลอดเวลาแคะ แล้วตอนนี้รู้สึกหูอื้อบ่อย เวลาเอียงหัวไปมาจะได้ยินเสียงก๊อกแก๊กและบางทีก็เป็นเสียงดังก้องๆค่ะ อยากทราบว่าเกิดจากอะไรและมีวิธีการรักษาอย่างไรบ้างคะ
สวัสดีค่ะ หูอื้อคือภาวะที่ทำให้การได้ยินลดน้อยลงไป เหมือนมีบางอย่างไปกั้นอยู่บริเวณรูหู หรือได้ยินเสียงหึ่งๆเหมือนมีแมลงในหูการหูอื้ออาจมีสาเหตุจาก-อยู่ในทีที่เสียงดังเกินไปติดต่อกันนานๆ-หูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว-มีน้ำอุดตันในรูหู จากการว่ายน้ำ อาบน้ำ-การอยู่ในที่ที่ความกดอากาศสูงเช่นขึ้นเครื่องบิน ดำน้ำ-ผลข้างเคียงจากยาฆ่าเชื้อบางชนิด-ประสาทหูเสื่อมตามวัย ในผู้สูงอายุ-มีเนื้องอกในหูชั้นในหากมีอาการหูอื้อเรื้อรัง ปวดหูตลอดเวลา มีน้ำไหลจากหู ได้ยินไม่ชัดเจน ควรไปพบแพทย์หูคอจมูกเพื่อตรวจเพิ่มเติม แพทย์จะส่องดูในรูหูอย่างละเอียดร่วมกับทดสอบการได้ยินว่าผิดปกติหรือไม่การดูแลตัวเองเบื้องต้น ไม่ไปว่ายน้ำ ถ้าต้องไปให้ใช้ที่อุดหู ไม่แคะหู หลีกเลี่ยงสถานที่ที่เสียงดัง ไม่ควรใช้ยารับประทานหรือยาหยอดหูใดๆโดยไม่ได้ปรึกษาแพทย์